จ่อขึ้นบัญชีดำบริษัทส่งงบการเงินช้า
น.ส.ผ่องพรรณ เจียรวิริยะพันธ์ อธิบดีกรมพัฒนาธุรกิจการค้า เปิดเผยถึงการส่งงบการเงินประจำปี 58 ว่า มีนิติบุคคลส่งงบการเงินแล้ว 441,661 ราย เพิ่มขึ้น 6% หรือคิดเป็น 81% ของนิติบุคคลที่ต้องส่งงบการเงินทั้งหมด ยังเหลือนิติบุคคลที่ไม่นำส่งงบการเงินอีก 103,695 ราย หรือ 19% ซึ่งกรมฯ ขอเตือนให้รีบนำส่งโดยเร็ว เพราะเลยกำหนดเส้นตายวันที่ 2 มิ.ย.58 มาแล้ว หากส่งช้า จะมีค่าปรับเพิ่มขึ้นเรื่อยๆ หากเป็นห้างหุ้นส่วนจดทะเบียนและบริษัทจำกัด ส่งงบการเงินช้ากว่ากำหนด 2 เดือนนับจากวันสิ้นสุดให้ส่งงบการเงิน จะถูกปรับ 2,000 บาท, ไม่เกิน 4 เดือนปรับ 8,000 บาท และเกิน 4 เดือนปรับ 12,000 บาท นิติบุคคลต่างประเทศและบริษัทมหาชนจำกัด ไม่เกิน 2 เดือน ปรับ 4,000 บาท, ไม่เกิน 4 เดือนปรับ 48,000 บาท และเกิน 4 เดือนปรับ 72,000 บาท และกิจการร่วมค้า ไม่เกิน 2 เดือนปรับ 2,000 บาท, ไม่เกิน 4 เดือนปรับ 24,000 บาท และเกิน 4 เดือน ปรับ 36,000 บาท,สำหรับการส่งงบการเงินทางอิเล็กทรอนิกส์ (e-Filing) ในปี 58 มีนิติบุคคลส่ง 1,981 ราย ถือว่ายังไม่มาก เพราะเพิ่งเริ่มโครงการ แต่ได้ตั้งเป้าหมายผลักดันให้นิติบุคคลส่งงบการเงินผ่านระบบ e-Filing ให้มากขึ้นในปีต่อๆไป และตั้งเป้าให้มีการส่งงบการเงินทาง e-Filing ครบทั้ง 100% ในปี 60 เพราะการส่งทางออนไลน์จะช่วยประหยัดเวลา,ขอเตือนพวกที่ไม่ส่งงบการเงิน ไม่เพียงแค่เสียค่าปรับ แต่จะถูกหมายเหตุไว้ในงบการเงินว่าส่งช้า หรือไม่ส่ง เป็นการขึ้นบัญชีดำ ทำให้บริษัทไม่น่าเชื่อถือ และจะไล่ตรวจบัญชี รวมถึงปรับทางบัญชีด้วย จากนั้นจะส่งให้สรรพากรเข้ามาตรวจสอบอีกทาง,น.ส.ผ่องพรรณ กล่าวว่า สำหรับการตรวจสอบนอมินี หรือการให้คนไทยถือหุ้นแทนคนต่างด้าว เพื่อทำธุรกิจต้องห้าม ตาม พ.ร.บ.การประกอบธุรกิจของคนต่างด้าว พ.ศ.2542 หรือทำธุรกิจที่ต้องขออนุญาตโดยไม่ต้องขออนุญาตนั้น ขณะนี้ ได้ส่งเจ้าหน้าที่ของกรมฯ ร่วมกับกรมสอบสวนคดีพิเศษ (ดีเอสไอ) และกรมการท่องเที่ยว ไปตรวจสอบนอมินีในธุรกิจที่เกี่ยวข้องกับการท่องเที่ยว รวมถึงภัตตาคาร ร้านอาหาร ธุรกิจให้เช่ารถ ธุรกิจอสังหาริมทรัพย์ และนายหน้าค้าอสังหาริมทรัพย์ ใน จ.เชียงใหม่ และในเดือน ก.ค.นี้ จะตรวจสอบที่ จ.ภูเก็ต หากพบพฤติกรรมนอมินีจริง จะถูกดำเนินการตามกฎหมายอย่างเด็ดขาด.
น.ส.ผ่องพรรณ เจียรวิริยะพันธ์ อธิบดีกรมพัฒนาธุรกิจการค้า เปิดเผยถึงการส่งงบการเงินประจำปี 58 ว่า มีนิติบุคคลส่งงบการเงินแล้ว 441,661 ราย เพิ่มขึ้น 6% หรือคิดเป็น 81% ของนิติบุคคลที่ต้องส่งงบการเงินทั้งหมด
งบการเงิน,ส่งงบการเงิน,ขึ้นบัญชีดำ,e-Filing,อธิบดีกรมพัฒนาธุรกิจการค้า,ผ่องพรรณ เจียรวิริยะพันธ์,ข่าว,ทีมข่าวเศรษฐกิจ,ไทยรัฐฉบับพิมพ์